  Майя Бывальцева 25-тӥ тулыспалэ Ижкарын Удмуртиысь лулчеберетъя йӧскалык огазеяськонъёслэн командаоссы куспын футзалъя XIII элькун чемпионат ортчиз, отчы 12 командаос пыриськизы. Ужрадэз Атыкай музъемез утисьлэн нуналэзлы тупатӥзы но улосвыллэсь нырысетӥ азьмуртсэ Александр Волковез буре ваёнлы сӥзизы. Со сярысь элькун тӧрлэн но кивалтэтлэн пресс-службазы ивортӥз. Чемпионатэ лулчеберетъя йӧскалык огазеяськонъёслэн, вылӥ дышетсконниосын мукет кунъёсысь дышетскисьёс пыриськизы. Нырысьсэ пор егитъёслэн «Ӱжара» огазеяськонысьтызы спортсменъёс итӥськизы. Та ужрад таза улонэз возьматон гинэ ӧвӧл, пӧртэм калыкъёслэсь кусыпъёссэс юнматон сярысь мылкыдъёсты вӧлмытон но. Тӥ ваньды одӥг интыын, ог-огдылэсь киостэс кутылӥськоды но одӥг спорт кылын вераськиськоды Людмила Соковикова, Удмуртиысь йӧскалык политикая министрлэн воштӥсезЙӧслыккуспо ӵошатсконын армянъёслэн «Урарту» огазеяськонзылэн командае вормиз. Кыкетӥ инты таджикъёслэн «Ориён-Тадж» центрысьтызы спортсменъёс басьтӥзы, куинетӥ – Ижысь эм академиын дышетскисьёслэн «Ак чәчәкләр» («Тӧдьы сяськаос») командазы. Тодэ вайытом, футзалъя чемпионатэз Удмуртилэн нырысетӥ азьмуртэзлы Александр Волковлы нырысьсэ кылем арын сӥзизы. Нош туэ толшоре йӧскалык лулчеберетъя огазеяськонъёс шахматъя ӵошатсконъёсы пыриськизы.  Тегъёс: Мерлык Спорт Ижкар Удмуртия йӧслыкъёс йӧскалыкполитика  